XI. Pius

Ez a házasság (Casti connubii)

mű a Pázmány Péter Elektronikus Könyvtár (PPEK)

– a magyarnyelvű keresztény irodalom tárháza – állományában.

Bővebb felvilágosításért és a könyvtárral kapcsolatos legfrissebb hírekért

látogassa meg a http://www.ppek.hu internetes címet.

Impresszum

XI. Pius

Ez a házasság (Casti connubii)

____________________

A könyv elektronikus változata

Ez a publikáció az azonos című füzet második, változatlan kiadásának elektronikus változata. A füzet 1957-ben jelent meg az Opus Mystici Corporis kiadásában. (Az első kiadás Kalocsán jelent meg 1948-ban.) Az elektronikus változat Valentiny Géza prelátus úr, az Opus Mystici Corporis vezetője, engedélyével készült. A füzetet lelkipásztori célokra a Pázmány Péter Elektronikus Könyvtár szabályai szerint lehet használni. Minden más szerzői jog az Opus Mystici Corporisé.

Tartalomjegyzék

Impresszum

Tartalomjegyzék

Előszó a második kiadáshoz

Miért írja a Szentatya ezt az enciklikát?

A házasságra vonatkozó törvények

A házasság áldásai

Gyermekek

Hűség

Ki a család feje?

A szentségi kegyelem

A házasság lealacsonyítása

Az ember-alkotta házasság

Születések szabályozása

Gyermekgyilkosság

Isten és a különböző irányzatok

Modernek legyünk?

Elmaradottak legyünk?

Válás

Boldog a világ

Vegyes házasság

Egyetlen megoldás

Mit tehetnek a házastársak?

Mit tehetnek a házasulandók?

Mit tehet az állam?

Előszó a második kiadáshoz

A család a társadalomnak is, az Egyháznak – Krisztus Titokzatos Testének – is alapsejtje. Az Egyháznak mindig legfőbb gondja; hogy a családi szentélyt ápolja és megvédje: hűségesen őrködik egységén, felbonthatatlanságán, tisztaságán, békéjén, testi és lelki jólétén. Az Egyháznak ez az anyai gondossága szól XI. Pius pápa házassági körleveléből: az 1930-ban kiadott „Casti connubii” enciklikából is.

A „Casti connubii” körlevélben foglalt tanítás napjainkban oly fontos, hogy minden eszközt meg kell ragadnunk minél szélesebb körű terjesztésére.

A pápai körlevelek tárgyukat oly szakszerű alapossággal dolgozzák fel, stílusuk oly tömör és méltóságteljes, hogy olvasásuk komoly elmélyedést igényel. Az alábbiakban megkíséreltük XI. Pius pápának a „Casti connubii” körlevélben foglalt irányelveit olyan egyszerű nyelven kifejezni, hogy még az általános iskola felsőbb osztályaiba járó gyermekek is megérthessék.

E második magyar kiadás az elsőnek változatlan lenyomata.

Bécs, 1957. Krisztus Királyságának ünnepén.

Miért írja a Szentatya ezt az enciklikát?

Napjainkban az emberek

tévesen fogják fel a házasságot.

XI. Pius pápa 1930-ban azért írta ezt

a „keresztény házasságról” szóló levelet,

hogy helyesbítse ezt a felfogást,

és megvilágítsa

a házasságról szóló keresztény tanítást.

A házasságra vonatkozó törvények

Mindenki szabadon választhat

házasság és magányos élet között.

Mi szükséges ahhoz,

hogy egy férfi

és egy nő egybekelése

igazi házasság legyen?

Ahhoz, hogy igazi házasság legyen,

a következők szükségesek:

szándékozzanak házasságot kötni,

szabadakaratból tegyék,

és akarják megtartani

a házasságra vonatkozó törvényeket.

Manapság sokan túl nehéznek találják

a házasság törvényeit.

Manapság sokan azt hiszik,

hogy a házasság törvényei rosszak.

Manapság sokan azt hiszik,

hogy a házasság törvényei értelmetlenek.

Isten rendelte a házasságot,

így Isten rendelte el

a házasság törvényeit is.

Isten rendelte el a házasságot,

így Isten ellenőrzi

a házasság törvényeit is.

Sok ember elfelejti,

hogy Isten rendelte a házasság törvényeit.

Ha Isten rendelte a házasság törvényeit,

ezek nem lehetnek túl nehezek,

ezek nem lehetnek rosszak,

ezek nem lehetnek értelmetlenek,

mert Isten végtelenül bölcs és jó.

Isten a házasság törvényeit

a férfi és a nő javára

és a gyermekek javára rendelte.

Isten a házasság törvényeit

a család boldogságára, az állam javára

és az emberi nem javára rendelte.

Az emberek döntik el, hogy házasodnak‑e

és kivel kötnek házasságot.

Ebben az értelemben

az emberek műve a házasság.

De ez nem jelenti azt,

hogy az ember megváltoztathatja

a házasság lényegét.

Nem jelenti azt, hogy emberek szabják meg

a házasság törvényeit,

s hogy emberek ellenőrizhetik azt.

Ezt csak Isten teheti.

A házasság legfőbb törvénye, –

hogy a házasság felbonthatatlan.

A házasság áldásai

Isten rendelte a házasságot

és azt szentségi méltóságra emelte.

Isten rendelte azokat a törvényeket,

melyek a házasságot megszabják.

Isten adja a házasságból származó áldásokat.

A házasság legnagyobb áldásai:

a gyermekek,

az egymás iránti hűség

és a szentség kegyelme.

Gyermekek

Isten azért teremtette az embert,

hogy őt megismerje,

szeresse,

és életét megossza vele a mennyekben.

Azok, akik szeretik az Istent,

vele akarnak lenni a mennyországban.

Azok, akik szeretik az Istent,

kívánják, hogy más is ismerje,

szeresse Istent

és kívánjon Vele lenni a mennyországban.

Akiknek gyermekeik vannak,

segíthetik őket abban,

hogy megismerjék és szeressék Istent,

és kívánjanak vele élni a mennyországban.

Akiknek gyermekeik vannak,

azoknak hatalmában áll

polgárokat adni a mennyországnak.

Akiknek gyermekeik vannak,

megvan a kiváltságuk,

hogy polgárokat adjanak a mennyországnak.

Akiknek gyermekeik vannak,

elősegítik Isten tervét:

az Ő országának növekedését.

De a gyermekek gyöngék,

a gyermekeket gondozni kell,

a gyermekeket tanítani kell.

A gyermekek nem élhetnek,

ha nem gondozzák őket.

A gyermekek csak akkor ismerhetik

és szerethetik meg az Istent,

ha erre megtanítják őket.

Kinek kell gondoskodnia a gyermekekről?

Kinek kell tanítania a gyermekeket?

A szülőknek kell gondoskodni róluk,

a szülőknek kell tanítani őket,

ez Isten elgondolása.

Ezért rendelte Isten a házasságot.

Isten azért rendelte a házasságot,

hogy legyenek gyermekek,

legyen aki gondozza,

és tanítsa a gyermekeket.

„A házasság elsődleges célja

a gyermekek életrehívása és nevelése.”

Hűség

A gyermekáldás után következő áldás

a hűség kegyelme.

A házasság szentsége által

adja meg Isten a kegyelmet,

melynek segítségével férfi és nő

egyetértésben élhet egymással.

A házasság szentsége által

adja meg Isten a kegyelmet,

hogy a férfi és nő szeresse egymást.

A házasság szentsége által

adja meg Isten a kegyelmet,

melynek segítségével

férfi és nő mindig és mindenben

egymás javát keresik.

Megkapják a kegyelmet, hogy házasságuk

igazi keresztény házasság legyen.

Isten bizonyos dolgokat azért tilt,

másokat azért parancsol,

hogy a házastársakat boldoggá

és egymás iránt hűségessé tegye.

Isten a házastársaknak megtiltja,

hogy egymáson kívül máséi is legyenek,

vagy máséi kívánjanak lenni.

Ez annyit jelent,

hogy Isten tiltja a házasságtörést,

sőt annak kívánását is.

Isten megparancsolja a házastársaknak,

hogy szeressék egymást

és egymás javát keressék.

Isten megparancsolja a házastársaknak,

hogy életüket

szerető egyetértésben töltsék.

Isten megparancsolja a házastársaknak,

hogy az Ő szolgálatában

és lelkük megmentésében segítsék egymást.

Ha a házasságot a maga tágabb értelmében

teljes és bensőséges

közösségi életnek fogjuk fel,

akkor a házasságnak valóban fő célja,

hogy a férfi és nő mindent megtegyen,

hogy egymást nagyobb tökéletességre segítse.

Ki a család feje?

Ha a férfi és nő hűségesek egymáshoz,

akkor egyetértés lesz köztük.

Hogy egyetértés lehessen,

rendnek kell lenni.

Hogy rend lehessen,

tekintélynek kell lenni.

Ezt a tekintélyt a férfi kapta.

A férfi a család feje.

Ha a férfi a család feje,

az asszonynak engedelmeskednie kell.

Az asszony engedelmességi kötelezettsége

függ a körülményektől.

Változhatik idő szerint,

hely szerint és személy szerint.

De a törvény nem változik:

a férfi a család feje.

Vajon a nő teljesen alárendelt az által,

hogy a férfi a család feje?

A nő nem feltétlenül alárendelt.

Jogai vannak, mint feleségnek,

jogai vannak, mint társnak,

és jogai vannak, mint anyának.

Ha a férfi a család feje,

a nő a család szíve.

Ha a férfi első a kormányzásban,

a nő első a szeretetben.

Ha a férfi

elhanyagolja családfői kötelességeit,

mit tegyen az asszony?

Ha a férfi

elhanyagolja családfői kötelességeit,

a nő elfoglalhatja helyét.

Ha a férfi,

mint családfő nem irányítja a családot,

a nőnek kell azt megtennie.

A szentségi kegyelem

A szentségi kegyelem

hathatósan segíti a házastársakat.

A szentségi kegyelem földi előnyöket ad,

a szentségi kegyelem lelki előnyöket ad.

A földi előnyök forrása:

a házasság felbonthatatlansága.

A házasság felbonthatatlanságának ténye

férfinak és nőnek

különböző előnyöket biztosít.

Erősíti hűségüket, bizakodóvá teszi őket,

és öreg korukra biztonságot ad.

A házasság felbonthatatlanságának ténye

előnyöket biztosít a gyermekeknek,

biztosítja számukra

szüleik állandó gondoskodását.

A házasság felbonthatatlanságának ténye

előnyöket biztosít az államnak.

Az értékes társadalom alapja

az értékes család,

amelyből értékes nemzedék származik.

A lelki előnyök abból származnak,

hogy Krisztus megáldotta a házasságot

és a házassági eskü révén

számíthatnak a házastársak

az Ő különös kegyelmére.

A keresztény házastársaknak

Krisztus segítséget ad,

hogy szentekké legyenek

és Istent szolgálják.

A keresztény házastársaknak

különös erőt ad,

hogy szeressék egymást,

hogy teljesítsék kötelességeiket,

hogy elkerüljék a veszélyeket,

és legyőzzék a nehézségeket.

Ha a keresztény házastársak

élnek ezzel a segítséggel,

boldogok lesznek, szentek lesznek,

szeretni fogják egymást,

ahogy Krisztus szereti az Ő Egyházát.

A házasság lealacsonyítása

Napjainkban a házasságot lealacsonyítják

és a családi életet lezüllesztik.

Miért van ez?

A házasságot lealacsonyítják

és a családi életet szétzüllesztik,

mert sokan nem látnak benne semmi szentet.

Sokan azért nem látnak benne semmi szentet,

mert a sajtó, a film, a rádió

nem lát benne semmi szentet.

Sok embert befolyásol

a sajtó, a film, a rádió.

Akik a házasságban

semmi szentet nem látnak, tagadják,

hogy Isten rendelte a házasságot.

Azt mondják, hogy a házasság

emberek műve és nem Istené.

Az ember-alkotta házasság

Sokan azt mondják,

hogy a házasság az emberek műve.

Ha a házasság az emberek műve,

amint sokan mondják,

akkor a házasság törvényeit is

emberek alkották.

Ha emberek alkották a házasság törvényeit,

akkor ezeket a törvényeket bárki

kedve szerint megváltoztathatja.

Mi történik, ha a házasság törvényeit

bárki kedve szerint megváltoztathatja?

A következő:

házasságtörés,

hűtlenség,

születések szabályozása,

erkölcstelenség,

a család szétzüllése,

válás.

Születések szabályozása

A katolikus Egyház nem mondja,

hogy mindenkinek nagy családja legyen,

de megköveteli az Egyház,

hogy a házastársak mesterségesen

ne csökkentsék gyermekeik számát.

Aki ezt teszi, vétkezik!

Aki gyermekeinek számát korlátozza,

igyekszik tettét igazolni.

Azt mondják,

hogy nem telik nekik gyermekre.

Azt mondják, hogy a gyermekszülés

veszélyes az asszonyra nézve.

A mesterséges születésszabályozást

sohasem lehet igazolni.

Az ilyen születésszabályozásnál

a nemi erőket felhasználják,

de eredményességüket megakadályozzák.

A mesterséges születésszabályozás

Isten tervének meghiúsítása.

A mesterséges születésszabályozás

szándékával folytatott házasélet

nemi perverzitás.

A mesterséges születésszabályozás

önmagában rossz,

és rosszat sohasem szabad tenni,

még akkor sem, ha jó származik belőle.

Súlyos bűn terheli azokat,

akik a születést mesterségesen szabályozzák.

Gyermekgyilkosság

Jó az igazi irgalmasság.

Sok embernek azonban

furcsa elképzelése van az irgalmasságról.

Egyesek azt gondolják,

hogy ártatlan gyermekek meggyilkolása

irgalmas cselekedet lehet.

Törvényeket kívánnak, melyek megengedik

a meg nem született gyermek meggyilkolását.

A meg nem született gyermek meggyilkolása

éppen olyan bűn,

mint a megszületett gyermek meggyilkolása.

Vajon szabad‑e meggyilkolni

a meg nem született gyermeket,

ha az édesanya élete veszélyben van?

Sohasem szabad meggyilkolni

a meg nem született gyermeket

még akkor sem,

ha az édesanya élete veszélyben van.

Ha az édesanya élete veszélyben van,

az orvosoknak mindent meg kell tenniök,

hogy tudásukkal mentsék meg,

de nem azzal,

hogy megölik gyermekét.

Rosszat sohasem szabad tenni,

még akkor sem, ha jó származik belőle.

Az orvosok ne öljék meg az anyát,

hogy megmentsék gyermekét.

Az orvosok ne öljék meg a gyermeket.

hogy megmentsék anyját.

Ha nem tudják mindkettőt megmenteni,

mentsék meg az egyiket

és hagyják a másikat meghalni,

de ne öljék meg a másikat.

Egyiket sem szabad megölniök.

Jogosan csak a gonosztevőt szabad megölni.

Lehet‑e gonosztevő

a még meg sem született gyermek?

Jogosan megölhetjük az erőszakkal támadót.

Vajon a meg nem született gyermek

erőszakos támadó?

A meg nem született gyermek megölését

semmi sem igazolhatja,

mert ez nyilvánvalóan gyilkosság.

Isten és a különböző irányzatok

Egyesek a faj érdekeit tartják szem előtt.

Egyesek a faj érdekeinek

túlságosan nagy jelentőséget tulajdonítanak.

Azt képzelik,

hogy önmagukban rossz dolgok is

szolgálhatják a faj érdekeit.

De rosszat sohasem szabad tenni,

akkor sem, ha jó származik belőle.

Egyes irányzatok jogot formálnak arra,

hogy némelyeket eltiltsanak a házasságtól,

némelyeket eltiltsanak a gyermekáldástól

és bevezessék a sterilizációt.

Nincs az a hatalom, amelynek joga volna

megakadályozni az emberek házasságkötését,

és megakadályozni a gyermekáldást.

Nincs az a hatalom, amelynek joga volna

megcsonkítani olyan alattvalóinak testét,

akik nem érdemeltek büntetést.

Modernek legyünk?

Akik magukat modernnek vallják,

azt mondják:

férfi és nő egyenlő.

Ha a férfi és nő egyenlő,

az asszonynak

nem kell engedelmeskednie.

Akik magukat modernnek vallják,

azt is mondják:

az asszonynak joga van ahhoz,

hogy kötelességeit

mint feleség és anya elhanyagolja.

Meg kell engedni az asszonynak,

hogy minden idejét a közügyeknek,

a szociális problémáknak

és gazdasági ügyeknek szentelje.

Azok az emberek, akik ezt mondják,

lehetnek modernek,

de kiveszett belőlük minden jóérzés.

Mi történik, ha az asszony megfeledkezik

anyai és házastársi kötelességeiről,

ha minden idejét a közügyeknek,

a szociális problémáknak

és gazdasági ügyeknek szenteli?

Ez történik:

a férj elveszti feleségét,

a gyermekek elvesztik anyjukat

s az otthon elveszti gondozóját.

Azokból az emberekből, akik ezt mondják,

kiveszett minden jóérzés.

Ezek arra bíztatják az asszonyt,

hogy dobjon el magától mindent,

ami anyai, feleségi

és élettársi jogait biztosítja.

Egyáltalán nem foglalkozhatik az asszony

közügyekkel?

Foglalkozhatik az asszony közügyekkel,

szociális problémákkal,

és gazdasági ügyekkel,

de első kötelessége mindig

családjának gondozása.

Elmaradottak legyünk?

Vannak, akik azt mondják,

hogy a házasságtörés nem nagy dolog.

Vannak, akik azt mondják,

hogy a férfi nem elégedhetik meg

egy asszonnyal.

Vannak, akik azt mondják,

hogy az asszony nem elégedhetik meg

egy férfival.

Vannak, akik azt mondják,

hogy a családi háromszög elítélése

ósdi felfogás.

A családi háromszög elítélése

nem ósdi felfogás.

A házasságtörés elítélése

nem ósdi felfogás.

Ennek a tilalomnak alapja

Isten törvénye.

Isten a házasság törvényeit

emberek számára rendelte,

tehát megadta nekik a képességet is

ezek megtartására.

Isten a házasság törvényeit

az emberiség javára rendelte.

Vannak, akik azt mondják,

hogy férfi és nő kapcsolatának alapja

a szimpátia és érzelem.

A szimpátia és érzelem

nem lehet a házasság alapja,

mert a szimpátia és érzelem elmúlnak.

A házasság alapja a szeretet.

Válás

Vannak, akik azzal támadják

a szentségi házasságot,

hogy az csak

közjogi szerződés.

Ha a házasság

közjogi szerződés,

akkor felbontható,

mert emberek kötötték.

Vannak, akik még tovább mennek,

és azt mondják,

hogy a házasság

csak magánszerződés.

Ha magánszerződés,

még könnyebben felbontható,

mint a közjogi szerződés.

Azok, akik a házasságot csak közjogi

vagy magánszerződésnek tekintik,

azonnal készek felbontani,

amint a házasélet számukra terhessé

vagy kellemetlenné válik.

A válást emberséges cselekedetnek vélik.

Emberségesebbnek tartják magukat

még Jézus Krisztusnál is,

Aki úgy áldotta meg a házasságot,

amint azt az Isten rendelte

és úgy erősítette meg

a rávonatkozó törvényeket is

a férfi és a nő javára,

a gyermekek javára

és az állam javára.

A házasság legfőbb törvénye,

amit Jézus Krisztus újra kihirdetett, ez:

a házasság felbonthatatlan.

Boldog a világ

Sokan úgy vélik,

hogy a válást meg kell engedni.

Sokan úgy vélik,

hogyha megengedik a válást,

a világ boldogabb lesz.

Vajon boldogabb lesz‑e a világ,

ha a válást megengedik?

Ha a válást megengedik,

a világ boldogtalanabb lesz.

Ha a házasság felbontható,

ki akar majd házastársával

egy életen át együtt maradni?

Ha a házasság felbontható,

ki akar majd gyermeket?

Ha a házasság felbontható,

ki fogja majd felnevelni a gyermekeket?

Ha a házasság felbontható,

ki marad hűséges?

Ha a válás lehetséges,

akkor a családi élet lehetetlen.

Ha a családi élet lehetetlenné válik,

mi lesz a társadalomból?

Ha a válást megengedik,

ez bajt okoz férfinak és nőnek,

bajt okoz a gyermekeknek,

bajt okoz az államnak.

Bajt és nem boldogságot.

Vegyes házasság

Elismeri az Egyház a vegyes házasságot?

Az Egyház nem ismeri el a vegyes házasságot.

Az Egyház tiltja a vegyes házasságot.

Miért tiltja az Egyház

a vegyes házasságot?

Mert bajt okoz,

mert szenvedést okoz.

Az Egyház tiltja, mert a katolikus fél

fokozatosan feladja meggyőződését.

Az Egyház tiltja, mivel a gyermekek

elvesznek az Egyház számára.

Az Egyház tiltja,

mert a házastársak rendszerint

elidegenednek egymástól.

A boldog házasság alapja

a férfi és nő teljes egyetértése.

Hogyan élhetnek teljes egyetértésben,

ha legmélyebb vallási meggyőződésükben

nem egyeznek?

A tapasztalat azt mutatja,

hogy a vegyes házasságok

legritkább esetben boldogok.

Akad néhány kivétel közöttük,

de ezek is boldogabbak lennének,

ha mindkét fél egy vallású lenne.

De a vegyes házasságoknak rendszerint

boldogtalanság a vége.

Sohasem engedi meg az Egyház

a vegyes házasságot?

Az Egyház eltűri a vegyes házasságot,

ha erre komoly oka van.

De csak olyan esetben,

ha a katolikus fél

szabadon gyakorolhatja vallását.

A katolikus félnek törekednie kell arra,

hogy házastársa megtérjen.

Gyermekeit katolikus hitben kell nevelnie,

és házasságát

katolikus templomban kell kötnie.

Az Egyház azzal a feltétellel engedi meg

a vegyes házasságot,

hogy a nem-katolikus fél ígéretet tesz

eme szabályok betartására.

Egyetlen megoldás

Napjainkban a házasság eszményét

lealacsonyították.

Ez sok szenvedésnek lett okozója.

Hogy állíthatjuk helyre a házasság eszményét?

Hogyan ahadályozhatjuk meg a szenvedést?

Csak egy megoldás van:

a házasságot vissza kell állítani

az őt megillető helyre,

ahova Isten állította.

Ezen a helyen a házasság szent,

a házasság kegyelmet ad,

a házasság szentség.

Isten terve szerint a házastársak

egymás iránti kapcsolata olyan,

mint Krisztus szeretete az Egyház iránt.

Ki állíthatja a házasságot

arra a helyre, amely őt

Isten terve szerint megilleti?

Ezt megtehetik a házastársak,

megtehetik a házasulandók,

megteheti az állam.

Mit tehetnek a házastársak?

Hogyan állíthatják a házastársak a házasságot

az Isten terve szerint az őt megillető helyre?

A házastársak úgy állíthatják a házasságot

az őt megillető helyre,

hogy igazi keresztény házaséletet élnek,

mindenben engedelmeskedve

a házasságra vonatkozó

isteni törvényeknek.

Azáltal, hogy segítik egymást,

azáltal, hogy hűségesek,

és azáltal, hogy nem élnek vissza

a házasság-adta jogaikkal,

valamint azzal,

hogy a szentségekhez járulnak.

A házastársak úgy állíthatják

a házasságot az őt megillető helyre,

ha ismerik a házasság célját,

ha ismerik Istennek

a házasságra vonatkozó törvényeit,

és megtartják őket.

A házastársak úgy állíthatják

a házasságot az őt megillető helyre,

ha élnek a szentség kegyelmével,

és igazi keresztény életet élnek.

Mit tehetnek a házasulandók?

Hogyan állíthatják

a házasulandók a házasságot

az Isten terve szerint

őt megillető helyre?

Ha komolyan készülnek

a házasságra.

Hogyan kell készülniök?

Jellemük alakításával,

és azzal, hogy házastársuk

helyes megválasztásához

segítséget kérnek a Szentlélektől.

Választásuk végleges.

Ennél fontosabb döntés

nincs életükben.

Ha választásuk helyes, boldogok lesznek

itt és a másvilágon.

Ha választásuk elhibázott,

boldogtalanok lesznek

itt és esetleg a másvilágon is.

A fiatalság választásában

nem lehet eléggé óvatos.

Vigyázni kell,

hogy ne menjen fejjel a falnak.

A választásnál arra kell gondolniok,

hogy a házasság szent,

hogy a házasság felbonthatatlan.

Választásuk előtt

ki kell kérniök szüleik tanácsát,

belátva, hogy

az idősebb és házaséletet élő emberek

nagyobb tapasztalattal rendelkeznek,

mint a házasulandók.

Mit tehet az állam?

Hogyan állíthatja az állam a házasságot

az Isten terve szerint

őt megillető helyre?

Az állam úgy állíthatja a házasságot

az őt megillető helyre,

hogy segítséget nyújt férfinak és nőnek,

hogy házaséletüket

Isten törvényei szerint éljék.

Mi szükséges ehhez?

Megélhetés mindenki számára.

Az asszonyok ne legyenek kénytelenek

házonkívüli munkájukkal pénzt keresni.

Emberhez méltő életmód,

elérhető árak,

szülésnél orvosi segítség.

Mit tehet még az állam?

Az állam törvényeket állíthat

az erkölcstelenség útjába.

Együtt dolgozhat az Egyházzal,

és törvényeit az Egyház törvényeire építheti.

Az Egyház és állam együttműködése

mindkettőre előnyös.

Ami előnyös az Egyházra és az államra,

az előnyös az emberekre is.

*

Segítsen minket az Atya,

Aki rendelte a házasságot,

A Fiú, Aki megerősítette törvényeit,

a Szentlélek,

Aki kegyelmével erőt ad

a törvények megtartására,

hogy visszaállíthassuk a házasságot

az Isten terve szerint őt megillető helyre.

Table of Contents

Impresszum

Tartalomjegyzék

Előszó a második kiadáshoz

Miért írja a Szentatya ezt az enciklikát?

A házasságra vonatkozó törvények

A házasság áldásai

Gyermekek

Hűség

Ki a család feje?

A szentségi kegyelem

A házasság lealacsonyítása

Az ember-alkotta házasság

Születések szabályozása

Gyermekgyilkosság

Isten és a különböző irányzatok

Modernek legyünk?

Elmaradottak legyünk?

Válás

Boldog a világ

Vegyes házasság

Egyetlen megoldás

Mit tehetnek a házastársak?

Mit tehetnek a házasulandók?

Mit tehet az állam?